kalixlouiis/myanmar-wikipedia-corpus huggingface dataset:
နဂိုမူလက ၁၂ ရာစု တမ်ပလာနိုက်တို့၏ အခိုင်အမာ အခြေစိုက်ရာ နေရာဖြစ်ခဲ့ပြီး ထိုဂိုဏ်းကို ၁၄ ရာစု အတွင်း ဖျက်သိမ်းလိုက်သော အခါတွင် ပေါ်တူဂီ ဂိုဏ်းခွဲသည် နိုက်တို့၏ ခရစ်တော်ဂိုဏ်း အဖြစ် ပြောင်းလဲခဲ့ပြီး နောက်ပိုင်းတွင် ပေါ်တူဂီတို့၏ ရေကြောင်းဆိုင်ရာ စူးစမ်းရှာဖွေရေးများကို ကူညီထောက်ပံ့ ခဲ့သည်။
ကွန်ဗင့်ကျောင်းနှင့် ရဲတိုက် အဆောက်အဦး အစုအဝေးသည် သမိုင်းဝင် နှင့် ယဉ်ကျေးမှုဆိုင်ရာ အထိမ်းအမှတ် အဆောက်အဦးဖြစ်ပြီး ၁၉၈၃ ခုနှစ်တွင် ယူနက်စကို၏ ကမ္ဘာ့အမွေအနှစ်နေရာ အဖြစ် စာရင်းသွင်းခံခဲ့ရသည်။
မယ်ခေမာသည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
အချို့က ခင်မသာဟုလည်း ခေါ်ကြသည်။
သမိုင်း မယ်ခေမာသည် ပုဂံပြည် ပုဏ္ဏားအမတ်မျိုး၏ သမီးတစ်ဦး ဖြစ်သည်။
ပုပ္ပါးမယ်တော်သည် မယ်ခေမာကို ချစ်၍ လိပ်ပြာနုတ်ကာ သမီးအဖြစ် မွေးစားထားသည်ဟု ဆိုကြသည်။
အချို့ကမူ ပုပ္ပါးမယ်တော်၏ အခြွေအရံဟုလည်း ဆိုကြသည်။
တောင်တော်သခင်မသည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း တောင်တော်သခင်မသည် တောင်ပြုန်းနယ်၊ အင်ကျယ်ရွာသူကြွယ်တစ်ဦး၏သမီးဖြစ်ပြီး အမည်မှာ မရွှေဥဖြစ်သည်။
နောင်အခါတွင် တောင်ပြုန်းရွာသား သစ်ကုန်သည်မောင်ရင်မောင် နှင့် အကြောင်းသင့်ကာတောင်ပြုန်းရွာတွင် လိုက်နေသည်။
မကြာမီ မောင်ရင်မောင်သည် အထက်မဲဇာအရပ်သို့ သစ်ဖောင်ချသွားခိုက် တောင်ပြုန်းမင်းကလေး ရွှေဖျဉ်းငယ်က မေတ္တာရှိသည်ကို မေတ္တာမတုံ့ပြန်သည့်အတွက် ကျားနှင့်တိုက်သတ်ခဲ့ရာ သေဆုံး၍ နတ်ဖြစ်ခဲ့သည်။
(လူ့ဘဝက ကျားနှင့်တိုက်သတ်ခံရသောကြောင့် တောင်တော်သခင်မအဖြစ်သို့ ရောက်နေသည့်တိုင်အောင် ရန်ငြိုးမပြေပေ။
တောင်ပြုန်းပွဲတော်အချိန်၌ ချိုးရေတော်ပွဲအတွက် မင်းညီနောင် နတ်ရုပ်များကို ချိုးရေဆိပ်သို့ ထမ်းစင်နှင့် ယူဆောင်ကြသောအခါ မယ်ဥ (တောင်တော်သခင်မ) နတ်စင်ဘေးနားရှိ လမ်းက ယူကြရသည်။
ထိုအခါ မယ်ဥနတ်စင်ကို လုံခြုံအောင် ကာပေးထားကြရသည်။
အကယ်၍ မယ်ဥ နတ်စင်ကို လုံခြုံစွာ မကာထားမိပါက မင်းညီနောင်နတ်များကို သယ်ပင့်လာသောအခါ မယ်ဥနတ်ရုပ်သည် အလိုလို တစ်ဖက်သို့လှည့်၍ ကျောခိုင်းနေတတ်သည်ဟု ပြောရိုးအစဉ်အလာ စကားကိုမှတ်သားရသည်။
) ယင်းမယ်ဥနတ်မှာ တောင်ပြုန်း၌လည်း နတ်ရုပ်၊ နတ်စင်နှင့် ရှိသလို သခင်မတောင်တော် ခေါ် မယ်ဥတောင်၌လည်း နတ်ကွန်းနတ်စင် ရှိသည်။
အောင်ခင်စိုး ရေး နတ်နှင့်လူ ဆက်ဆံရေးနည်းများ၊ ၂၀၀၁-ခုနှစ်၊ ပထမအကြိမ်၊ စာ-၇၅ ကိုးကား Category:နတ် Category:မြန်မာ့ ဓလေ့ထုံးစံ Category:အပြင် ၃၇ မင်း။
ပုပ္ပါးမယ်တော်သည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း ပုပ္ပါးမယ်တော်သည် မောင်ဗျတ္တ၏ ဇနီးတော်စပ်သူ ဖြစ်သည်။
မောင်ဗျတ္တသည် ရာဇဝတ်သင့်ကာအသတ်ခံခဲ့ရပြီးနောက် အနောင်ရထာသည် သားဖြစ်သူနှစ်ဦးဖြစ်သည့် ရွှေဖျဉ်းကြီး၊ ရွှေဖျဉ်းငယ်တို့ကို အမိန့်ဖြင့် ခေါ်ဆောင်သွားခဲ့သည်။
ထို့ကြောင့် မိခင်ဖြစ်သူ မယ်ဝဏ္ဏသည် ရင်ကွဲနာကျကာ သေဆုံးသွားခဲ့ပြီး နတ်ဖြစ်ခဲ့သည်။
ပုပ္ပါးမယ်တော်သည် တောင်ပြုန်း၌ ထင်ရှားသည့် နတ်တစ်ပါး ဖြစ်သည်။
စောခင်သည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း စောခင်သည် ရှမ်းအမျိုးသမီးတစ်ဦး ဖြစ်ပြီး မိုင်းလုံမြို့မှ အင်ကျယ်ရွာသို့ ပြောင်းရွှေ့နေထိုင်ခဲ့သည်။
မရွှေဥနှင့် အိမ်နီးချင်းဖြစ်ကာ ရက်ကန်းပြိုင်ဘက်လည်း ဖြစ်သည်။
မရွှေဥက ချစ်ခင်သဖြင့် လိပ်ပြာနုတ်ကာ ခေါ်ယူထားသည်။
မရွှေဥ၏ အတိုင်ပင်ခံနတ်ဟုလည်း ခေါ်ကြသေးသည်။
လာဖော်တာလဲဇာ သည် ပြူရီတိုရီကို ပြည်နယ်အုပ်ချုပ်ရေးမှူး၏ တရားဝင်နေအိမ်တော် ဖြစ်သည်။
၎င်းအား ၁၅၃၃ ခုနှစ် နှင့် ၁၅၄၀ ခုနှစ်ကြားတွင် တည်ဆောက်ခဲ့ပြီး ဆန်ဂွမ်းသင်္ဘောဆိပ်အား ကာကွယ်ရန် ဖြစ်သည်။
ထိုအဆောက်အဦးအား "ပလာစီယို ဒီ ဆန်တာ ကက်တလီးနား" (ဆန်တာ ကက်တလီးနား နန်းတော်) ဟုလည်း ခေါ်ကြသည်။
၎င်းသည် ကမ္ဘာသစ်၌ ဆက်တိုက်အသုံးပြုလျက်ရှိသော ရှေးအကျဆုံး အရာရှိစံအိမ် ဖြစ်သည်။
၎င်းအား ၁၉၈၃ ခုနှစ်တွင် ယူနက်စကိုမှ "ပြူရီတိုရီကို ရှိ လာဖော်တာလဲဇာ နှင့် ဆန်ဂွမ်း နိုင်ငံတော်သမိုင်းဝင်နယ်မြေ" ၏ တစ်စိတ်တစ်ဒေသ အဖြစ် ကမ္ဘာ့အမွေအနှစ်နေရာ စာရင်းတွင် ထည့်သွင်းခဲ့သည်။
၁၆၄၀ ခုနှစ် တွင် ပြန်လည်တည်ဆောက်ရာ၌ နဂိုမူလက တံတိုင်းအပြင်ဘက်တွင်ရှိသော ဆန်တာ ကက်တလီးနား ဝတ်ပြုဆောင်အား ဖြိုချ၍ အဆောက်အဦး၏ နံရံများအတွင်း ထည့်သွင်း တည်ဆောက်ခဲ့သဖြင့် ဆန်တာ ကက်တလီးနား နန်းတော် ဟူသော အမည်ကို ရရှိခဲ့ခြင်း ဖြစ်သည်။
ဆန်ဂွမ်း အမျိုးသားသမိုင်းနယ်မြေ သည် ပြူရီတိုရီကို ဆန်ဂွမ်းမြို့တွင်ရှိသော ဆန်ဂွမ်းမြို့ဟောင်းအပိုင်း ဖြစ်ပြီး အမျိုးသားဥယျာဉ်ဝန်ဆောင်မှုဌာနမှ စီမံခန့်ခွဲသော သမိုင်းဝင်ဒေသ တစ်ခုဖြစ်ကာ ကိုလိုနီခေတ်က ခံတပ်များဖြစ်သော ကက်စတီလို ဆန် ဖဲလစ် ဒဲလ် မော်ရို၊ ခံတပ်၊ ယမ်းတိုက် နှင့် မြို့ဟောင်းတံတိုင်း၏ ၄ ပုံ ၃ ပုံတို့ ပါဝင်သည်။
မြို့ဟောင်း၏ မြေပုံ ဘန်းမြို့ဟောင်း သည် ဆွစ်ဇာလန်နိုင်ငံ ဘန်းမြို့ရှိ အလယ်ခေတ် မြို့ဟောင်း တစ်ခုဖြစ်သည်။
ကျဉ်းမြောင်းသော တောင်ကုန်းပေါ်တွင် တည်ဆောက်ထားပြီး သုံးဘက်သုံးတန်မှ အာအဲမြစ် ဖြင့် ဝန်းရံထားကာ ၎င်း၏ ကျစ်လျစ်သိပ်သည်းသော ပုံစံသည် စတင်တည်ဆောက်သည့် ၁၂ ရာစု မှ ၁၅ ရာစု အတွင်းမှစ၍ မပြောင်းမလဲ တည်ရှိသည်။
၁၄၀၅ ခုနှစ်တွင် အကြီးအကျယ် မီးလောင်မှု ဖြစ်ပွားခဲ့ပြီးနောက်တွင် မြို့တော်၏ အပိုင်းအများစုအား သဲကျောက်များဖြင့် ပြန်လည်တည်ဆောက်ခဲ့ပြီး ၁၈ ရာစုအတွင်း သိသာသော ဆောက်လုပ်ရေးလုပ်ငန်းများ လုပ်ကိုင်ခဲ့သော်လည်း ဘန်းမြို့တော်ဟောင်းသည် ၎င်း၏ အလယ်ခေတ် သွင်ပြင်လက္ခဏာကို ဆက်လက် ထိန်းသိမ်း ထားနိုင်သည်။
ထို့မြို့ဟောင်းတွင် ဆွစ်ဇာလန်ရှိ အမြင့်ဆုံး ကက်သီဒါရယ် ဘုရားကျောင်းအပြင် အခြားသော ဘုရားကျောင်းများ၊ တံတားများ နှင့် များပြားလှစွာသော ရီနေဆွန်းခေတ် ရေပန်းများစွာ ရှိသည်။
ဖက်ဒရယ် အစိုးရ၊ ဒေသ အစိုးရနှင့် မြူနီစီပါယ် အုပ်ချုပ်ရေး ရုံးများသည် မြို့ဟောင်းတွင် တည်ရှိသည်။
၎င်းသည် ကျစ်လျစ်သိပ်သည်း၍ ယေဘုယျအားဖြင့် မပျက်မစီးရှိသော အလယ်ခေတ် လက်ရာများနှင့် ခေတ်သစ်မြို့တော်အား အလယ်ခေတ်မြို့တော်အတွင်း ပေါင်းစပ်တည်ဆောက်ထားခြင်းကြောင့် ယူနက်စကို ၏ ယဉ်ကျေးမှုဆိုင်ရာ ကမ္ဘာ့အမွေအနှစ်နေရာ အဖြစ် ၁၉၈၃ ခုနှစ်တွင် စာရင်းသွင်းခဲ့သည်။
မြို့ဟောင်းအတွင်းရှိ များပြားလှစွာသော အဆောက်အဦးများအား ဆွစ်ဇာလန်၏ နိုင်ငံတော်ဆိုင်ရာ ထင်ရှားသော ယဉ်ကျေးမှု အမွေအနှစ်များ စာရင်းတွင် ထည့်သွင်းထားပြီး မြို့တော်ဟောင်းတစ်ခုလုံးကိုလည်း စာရင်းသွင်းထားသည်။
သက္ကရာဇ် ၇၈ - ခု တွင် မြင်းကျွေး မင်းဖြစ်သည်။
မင်းမျိုးရိုးမဟုတ်၊ ကုက္ကိုတောင်ပရွာသား၊ သူကြွယ်ကျွန်ဖြစ်၏။
ထိုမင်း မိခင်ကို ယာစောင်ထည့်ရာမှာ ဘီးလူးနှ့င် သံဝါသ (မျိုးပွားဆက်ဆံ)မိ၍ ထိုမင်းကို ဖွားမြင်ခဲ့သည်။
တနေ့တွင် သူ၏သခင် သူကြွယ်မက မြင်းကျောင်းလွတ်ရာ၌ မြင်းပျောက်သွားခဲ့၏။
မင်းထံသို့ သွားရောက်ခစားရာ နီးကပ်စွာ စေပါးရသည်။
ခွန်အားကြီး၍ မြင်းခံအကြီးပြုစေ၏။
မင်းငခွေးသည် မြင်းချစ်လှ၍ မြင်းတင်းကုပ်သို့ နေ့စဉ်လာ၏။
မိဖုရား တယောက်နှင့် အတူနေ၏။
လာဖန်များသော် မြင်းခံအကြီး နှင့် မိဖုရား စကားကို ယုံကြည်လာ၏။
မင်းငခွေး တောကစားတော်မူသော အချိန်တွင် တောအုပ်ထဲ ရောက်ခိုက် မှူးမတ်၊ ဗိုလ်ပါတို့နှင့် ကွဲသွား၏။
ထိုအခိုက် မင်းငခွေးကို မြင်းခံက လုပ်ကြံလေ၏။
မင်းဝတ်တန်ဆာ တို့ကို ဝတ်ဆင်ပြီး မြင်းစီး၍ မြို့သို့ ပြန်လာ၏။
နန်းတော်သို့ ရောက်သော် အလိုသို့ မလိုက်ပါသော မိဖုရားတယောက်ကို လုပ်ကြံပြလိုက်ရာ ၎င်းအလိုသို့ချည်း လိုက်ပါလာကြ၏။
ထိုမင်းကား အိမ်နိမ့် ၂၁-နှစ်၊ စည်းစိမ် ၁၀-နှစ်၊ သက်တော် ၃၁-နှစ် တွင် အနိစ္စ ရောက်၏။
ရောက်လိုသော် ကြသပတေးကြယ် လတွင် ဖောက်ထွင်း ချင်းနင်း၏။
မောင်ရင်မောင်သည် မြန်မာ့မိရိုးဖလာနတ်တစ်ပါး ဖြစ်သည်။
သမိုင်း မောင်ရင်မောင်သည် အထက်မဲဇာမှ ပြန်လာသည့်အခါဇနီးဖြစ်သူ မရွှေဥကို တောင်ပြုန်းမင်းကလေးက ကျားနှင့်ကိုက်သတ်သည့်အဖြစ်ကို ကြားရလေသည်။
ထို့နောက် မရွှေဥကို ကျားချီသွားစဉ်က ခါးစီးတစ်ဖက်နှင့် သားတစ်များ ကျကျန်ခဲ့သည့်နေရာနှစ်ခုအကြားတွင် ရင်ကွဲနာကျကာ သေဆုံးခဲ့သည်။
သက္ကရာဇ် ၈၈ - ခု တွင် သိင်္ခ မင်း ပုဂံထီးနန်းကိုစတင် စိုးစံသည်။
မင်းမျိုးရိုးဖြစ်၏။
မြင်းကျွေးမင်းတွင် သားမရှိ၍ အမတ်တို့သည် မင်းမျိုးရိုးကို ရှာရာ သိင်္ခ ကိုတွေ့၍ မင်းပြုစေ၏။
အိမ်နိမ့် ၅၃- နှစ်၊ စည်းစိမ် ၈-နှစ်၊ သက်တော် ၆၁ - နှစ် တွင် အနိစ္စ ရောက်သည်။
ရောက်လိုသော် ၇-ရက် ပတ်လုံးကောင်းကင်တွင် သွေးခဲကဲ့သို့ ထင်၏။
နံတော် ဗုဒ္ဓဟူးသားတည်း။
နို့ထိန်းမယ်တော်သည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း နို့ထိန်းမယ်တော်သည် ရွှေဖျဉ်းညီနောင်နှစ်ပါးတို့၏ နို့ထိန်းဖြစ်သည်။
တောင်ပြုန်းတွင် မင်းနှစ်ပါး ကွပ်မျက်ခံရသည်ကို ကြားသည့်အခါ ရင်ကွဲနာကျ၍ သေဆုံးခဲ့သည်။
နှမတော်နတ်သည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း နှမတော်နတ်သည် နို့ထိန်းမယ်တော်၏ သမီးဖြစ်သည်။
ထို့ကြောင့် ရွှေဖျဉ်းညီနောင်နှင့် နို့စို့ဖက်ဖြစ်သည်။
မောင်တော်နှစ်ပါး အသတ်ခံရသည်ကို ကြားရသည့်အခါ ရင်ကွဲနာကျကာ သေဆုံးခဲ့သည်။
စာရေးတော်ကြီးသည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း စာရေးတော်ကြီးသည် ရွှေဖျဉ်းညီနောင် လူ့ဘဝအတူနေစဉ်အခါက စာရင်းအင်းရေးမှတ်ပေးရသူ ကိုးကျောင်းဒါယကာ စာရေးတော်ကြီး ဦးသာနိုး ဖြစ်သည်။
ဦးသာနိုးသည် လောင်းကစားနှင့် အသောက်အစား၌ ခုံမင်ပျော်ရွှင်တတ်သည်။
၎င်း၏ ဇနီးမှာ ဘို့မယ် ဖြစ်သည်။
အနော်ရထာမင်းသည် တရုတ်ပြည်မှ အပြန်တွင် တောင်ပြုန်းအရပ်၌ ဆုတောင်းပြည့်ဘုရား တည်လေသည်။
ထိုအခါတွင် ရွှေဖျဉ်းညီနောင်ကို ဦးသာနိုးက သင်ကြားပေးထားသဖြင့် မင်းနှစ်ပါးသည် သောက်စားမူးယစ်ကာ အမှုထမ်းရန် လစ်ဟင်းခဲ့သည်။
ထို့အတွက်ကြောင့် မင်းကြီးသည် မင်းနှစ်ပါးကို ကွပ်မျက်ခဲ့သည်။
ထိုအခါ စာရေးတော်ကြီးသည် မင်းနှစ်ပါးကွပ်မျက်ခံခဲ့ရသည်မှာ မိမိကြောင့်ဟုဆိုကာ စိတ်ညစ်၍ အသောက်လွန်ကာ သေဆုံးသွားခဲ့သည်။
အချို့ကမူ မင်းနှစ်ပါးနှင့်အတူရော၍ ဦးသာနိုးပါ ကွပ်မျက်ခံခဲ့ရသည်ဟု ဆိုကြသည်။
ဂူတော်ရှင်မနတ်သည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း ဂူတော်ရှင်မသည် မန္တလေးဘိုးတော်၏ နှမထွေးဖြစ်သည်။
ဘိုးတော်နှင့် အစ်မကြီးရှင်ကွတို့ မန္တလေးတွင် အကွပ်မျက်ခံခဲ့ရပြီးနောက် လွမ်းဆွတ်ကာ ကြေကွဲနာကျ၍ သေဆုံးခဲ့ရသည်။
ရဲရင့်အောင် ( (၁၈ ဩဂုတ် ၁၉၉၃ မွေးဖွား) သည် မြန်မာနိုင်ငံသား အဆိုတော်နှင့် သရုပ်ဆောင် တစ်ဦး ဖြစ်သည်။
အဆိုတော်ဘဝ ၂၀၁၄ ဒီဇင်ဘာ ၂၅ ရက်နေ့တွင် သူ၏ ပထမဆုံး ခြေလှမ်းဖြစ်သော ချေ အယ်လ်ဘမ် ထွက်ရှိခဲ့သည်။
ဤ အယ်လ်ဘမ်သည် သူ့ကို ဂီတလမ်းကြောင်းပေါ် ရပ်တည်နိုင်ရန် အများကြီး အထောက်အကူပြုခဲ့သည်။
၂၀၁၆ ခုနှစ် အောက်တိုဘာ ၁၅ရက်တွင် သူ၏ ချေ Mtv Music Video Dvd Karaoke Promotion ပွဲကို ရန်ကုန်မြို့ ရှိ Dagon Center Outdoor Area မှာ ကျင်းပပြုလုပ်ခဲ့သည်။
သရုပ်ဆောင် သူသည် အကယ်ဒမီ ဖွေးဖွေး၊ လွှမ်းပိုင် တို့နှင့်အတူ ဒါရိုက်တာ ဝင်းလွင်ထက်၊ ဒါရိုက်တာ အောင်ဇော်လင်း တို့ရိုက်ကူးထားသော ငါ့ကိုနမ်းတဲ့မုန်တိုင်း ရုပ်ရှင်ဇာတ်ကားတွင် ပါဝင်သရုပ်ဆောင်ခဲ့သည်။
သူသည် မြန်မာနိုင်ငံရှိ ထိပ်တန်း သရုပ်ဆောင် မင်းသား မင်းသမီးများ ဖြစ်ကြသော အကယ်ဒမီ အိန္ဒြာကျော်ဇင်၊ အကယ်ဒမီ လူမင်း၊ အကယ်ဒမီ ရန်အောင် တို့အပါအဝင် အခြားသောနာမည်ကြီး သရုပ်ဆောင် များစွာ ပါဝင်သရုပ်ထားသော ဒါရိုက်တာ ရာဇဝင်ကို ရိုက်ကူးထားသည့် ဂျင်ပါတီ ရုပ်ရှင်ဇာတ်ကားတွင်လည်း ပါဝင်သရုပ်ဆောင် ထားသည်။
သူသည် ဒါရိုက်တာ သားညီ ရိုက်ကူးသော ဟဲ့ ရုပ်ရှင် ဇာတ်ကားကြီးတွင်သင်ဇာနွယ်ဝင်း နှင့်အတူတူပါဝင် သရုပ်ဆောင်ခဲ့သည်။
လူနေမှုဘဝ သူသည် သရုပ်ဆောင် အေငြိမ်းဖြူနှင့် ချစ်ကြိုက်နေသည်။
တစ်ကိုယ်တော် အယ်လ်ဘမ်များ "ချေ" ပါဝင်ခဲ့သော ရုပ်ရှင် ဇာတ်ကားများ "ငါ့ကိုနမ်းတဲ့မုန်တိုင်း" "ဂျင်ပါတီ" "ဟဲ့" "ရောသမမွေ" "လာခေါ်သူ" "မာယာရထားမောင်းတဲ့မိန်းမ" ကိုးကား ပြင်ပလင့်ခ်များ Category:၁၉၉၃ မွေးဖွားသူများ Category:မြန်မာ အမျိုးသား အဆိုတော်များ Category:သက်ရှိထင်ရှားပုဂ္ဂိုလ်များ Category:မြန်မာ အမျိုးသား ရုပ်ရှင်သရုပ်ဆောင်များ။
စိန့်ဂေါ အဲဘီးဘုန်းကြီးကျောင်းပုံ ပြုလုပ်ထားသော မီးပုံးပျံ စိန့်ဂေါ အဲဘီး ဘုန်းကြီးကျောင်း သည် ဆွစ်ဇာလန်နိုင်ငံ စိန့်ဂေါလန်မြို့ရှိ ဖျက်သိမ်းလိုက်ပြီ ဖြစ်သော (၇၄၇-၁၈၀၅) ရိုမန်ကက်သလစ် ဘာသာရေးဆိုင်ရာ အဆောက်အဦး အစုအဝေး အတွင်းရှိ အဲဘီးဘုန်းကြီးကျောင်း တစ်ခု ဖြစ်သည်။
ကာရိုလင်းဂျီးယန်းခေတ်မှ တည်ရှိခဲ့သော ဘုန်းကြီးကျောင်းသည် ၇၁၉ ခုနှစ်မှ စတင်တည်ထောင်ခဲ့ပြီး ၉ ရာစု နှင့် ၁၃ ရာစု အတွင်းတွင် လွတ်လပ်သော အုပ်ချုပ်ရေးနယ်မြေ ဖြစ်ခဲ့ကာ ရာစုနှစ်ပေါင်းများစွာတိုင်အောင် ဥရောပတွင် ဘန်ဒစ်တင်း အဲဘီးဘုန်းကြီးကျောင်းများ၏ ဂိုဏ်းချုပ်ကျောင်း တစ်ခု အနေနှင့် ရှိခဲ့သည်။
သူတော်စင် စိန့်အိုသမာမှ တည်ထောင်ခဲ့ပြီး သူတော်စင် စိန့်ဂေါ တောထွက်ခဲ့ရာ နေရာတွင် တည်ထောင်ခဲ့ခြင်း ဖြစ်သည်။
အဲဘီးဘုန်းကြီးကျောင်းတွင် ရှိသော စာကြည့်တိုက်သည် ကမ္ဘာပေါ်ရှိ အစုံဆုံး အလယ်ခေတ် စာကြည့်တိုက်တစ်ခု ဖြစ်သည်။
စိန့်ဂေါလန်မြို့သည် ဘုန်းကြီးကျောင်းနှင့် ဆက်လျက် နေထိုင်ရာ ဒေသတစ်ခု အဖြစ်မှ အစပြုခဲ့ခြင်း ဖြစ်သည်။
အဲဘီးအား ၁၈၀၀ ခုနှစ်ခန့်တွင် ဘာသာရေး မှ လွတ်ကင်းစေခဲ့ပြီးနောက်တွင် ယခင်က အဲဘီးဘုရားကျောင်းသည် ၁၈၄၈ ခုနှစ်တွင် ကက်သီဒါရယ်ဘုရားကျောင်း ဖြစ်လာခဲ့သည်။
၁၉၈၃ တွင် ကျန်ရှိနေသော အဲဘီး၏ နယ်မြေ တစ်ခုလုံးအား ယူနက်စကို မှ ကမ္ဘာ့အမွေအနှစ်နေရာ အဖြစ်သတ်မှတ်ခဲ့သည်။
စိန့်ဂျွန် အဲဘီးဘုန်းကြီးကျောင်း သည် ရှေးဟောင်း ဘန်နယ်ဒစ်တင်း ဘုန်းကြီးကျောင်း တစ်ကျောင်းဖြစ်ပြီး ဆွစ်ဇာလန်နိုင်ငံ ဂရော်ဘန်ဒန် ကန်တုံ၊ ဗဲလ်မတ်စတာ စည်ပင်သာယာနယ်နိမိတ် အတွင်းတွင် တည်ရှိသည်။
ကာရိုလင်ဂျီယန် အနုပညာ၏ အမွေအနှစ်များကို အလွန်ပင် ကောင်းမွန်စွာ ထိန်းသိမ်းထားနိုင်သဖြင့် ၁၉၈၃ ခုနှစ်တွင် ယူနက်စကို မှ ကမ္ဘာ့အမွေအနှစ်နေရာ စာရင်းတွင် ထည့်သွင်းခဲ့သည်။
ဝီးရှိ ဘုရားဖူး ဘုရားရှိခိုးကျောင်း သည် ဘဲဥပုံစံ ရိုကိုကို ဗိသုကာပုံစံ ဘုရားရှိခိုးကျောင်း တစ်ခုဖြစ်ပြီး ၁၇၄၀ ခုနှစ်များ နှောင်းပိုင်းတွင် ညီအစ်ကို နှစ်ဦး ဖြစ်သော ဂျေ.ဘီ. ဇင်မာမန်း နှင့် ဒိုမီနီးကပ်စ် ဇင်မာမန်း တို့မှ တည်ဆောက်ခဲ့ကာ ဒိုမီနီးကပ်စ်သည် ၎င်း၏ သက်တမ်း နောက်ဆုံး ၁၁ နှစ်ကို ထိုအဆောက်အဦး အနီးအနားတွင် နေထိုင်ကုန်ဆုံးခဲ့သည်။
၎င်းသည် အဲလ်ပ်တောင်တန်း၏ ခြေရင်းတွင် ရှိပြီး ဂျာမနီနိုင်ငံ ဘာဗေးရီးယားပြည်နယ် ဝေးလ်ဟိမ်း-ရွှန်းဂေါခရိုင် စတိန်းဂါ့ဒင် စည်ပင်သာယာနယ်နိမိတ် အတွင်း တည်ရှိသည်။
ပါးစပ်ပြော ရာဇဝင်အရ ၁၇၃၈ တွင် ယိုယွင်းနေပြီဖြစ်သော ကယ်တင်သူ ခရစ်တော်အား ကြိမ်ရိုက်နေပုံ သစ်သားရုပ်တွင် မျက်ရည်များ တွေ့ရသည် ဟု ဆိုသည်။
ထိုထူးဆန်းသော အဖြစ်အပျက်အတွက် ဘုရားဖူးများသည် ရုပ်တုကို ကြည့်ရန် အပြေးအလွှား လာရောက်ခဲ့ကြသည်။
၁၇၄၀ တွင် ထိုရုပ်တုအား ထားရှိရန်အတွက် ချက်ပယ် ဘုရားကျောင်း အသေးစားလေး တစ်ခုအား တည်ဆောက်ခဲ့သော်လည်း မကြာမီအချိန်တွင်ပင် လာရောက်သော ဘုရားဖူးများ၏ အရေအတွက်နှင့် နှိုင်းယှဉ်လျှင် အဆောက်အဦးသည် အလွန်သေးငယ်ကြောင်း သတိပြုမိလာကြသည်။
ထို့အတွက်ကြောင့် စတိန်းဂါ့ဒင် အဲဘီး ဘုန်းကြီးကျောင်းမှ သီးသန့်ဘုရားခန်း တစ်ခု ဆောက်လုပ်ရန် ဆုံးဖြတ်ခဲ့ကြသည်။
စင်ပေါ်ရှိ ယေရှုခရစ်၏ ရုပ်တုရှေ့တွင် ဘုရားရှိခိုးကြသော လူအများမှာ ထူးဆန်းစွာပင် သူတို့၏ ရောဂါများ ပျောက်ကင်းသွားကြသည်ဟု ဆိုကြသဖြင့် ဘုရားကျောင်းသို့ ဘုရားဖူး လာရောက်သူ ပိုမိုများပြားလာခဲ့သည်။
ဘုရားကျောင်း ဆောက်လုပ်ခြင်းကို ၁၇၄၅ မှ ၁၇၅၄ အထိ တည်ဆောက်ခဲ့ပြီး အတွင်းပိုင်းအား ဝက်ဆိုဘရန်းနာ စကူးလ် ၏ ပုံစံ အင်္ဂတေပန်းချီများ နှင့် သရွတ်နုပန်းချီများဖြင့် တန်ဆာဆင်ထားသည်။
"ဘုရားကျောင်း တစ်ခုလုံးတွင် ပြုလုပ်ထားသမျှသည် သဘာဝလွန်များကို မြင်သာအောင် ပြုလုပ်ထားသည်။
ပန်းပုရုပ်များနှင့် နံရံဆေးရေးပန်းချီများ ပေါင်းစပ်ပြီး အနန္တတန်ခိုးတော်တို့အား မြင်သာသည့် ပုံစံဖြင့် ပြသထားသည်" ဟု ဆိုသည်။
လူအများကြား ရေပန်းစားနေသော ယုံကြည်မှုမှာ ဘာဗေးရီးယန်း အစိုးရမှ ဘာဗေးရီးယားအား ဘာသာတရားမှ ကင်းလွတ်အောင် ပြုလုပ်စဉ်တွင် ရိုကိုကို ၏ အပြောင်မြောက်ဆုံး လက်ရာအား ၁၉ ရာစု အစပိုင်းတွင် ရောင်းချရန် သို့မဟုတ် ဖြိုဖျက်ရန် စီစဉ်ခဲ့ပြီး ဒေသခံ လယ်သမားတို့၏ ကန့်ကွက်မှုကြောင့်သာ ထိုအစီအစဉ် ပျက်ခဲ့ရခြင်း ဖြစ်သည်ဟု ယုံကြည်ကြသည်။
သို့သော်လည်း ရရှိနိုင်သော အထောက်အထားများအရ သက်ဆိုင်သော နိုင်ငံတော်၏ ကော်မရှင်မှ စတိန်းဂါဒင်၏ ဂိုဏ်းချုပ်ဘုန်းကြီးမှ စီးပွားရေး အကြောင်းအရ ကန့်ကွက်သည့်တိုင် ဝီးအား ဘုရားဖူးဒေသ အဖြစ် ဆက်လက်ထားရှိရန် အကြံပေးခဲ့ကြောင်း တွေ့ရသည်။
"ဝီးစကက်ရှဲ" အား ၁၉၈၃တွင် ယူနက်စကိုမှ ကမ္ဘာ့အမွေအနှစ်နေရာ စာရင်းတွင်ထည့်သွင်းခဲ့ပြီး ၁၉၈၅ မှ ၁၉၉၁ အတွင်း အကြီးအကျယ် ပြန်လည်မွမ်းမံ တည်ဆောက်ခြင်း ပြုလုပ်ခဲ့သည်။
center|ဘုရားကျောင်းအား ဆောင်းရာသီတွင် အပြင်ဘက်မှ မြင်ရပုံ|alt=Wieskirche in winter ကိုးကား Category:ဂျာမနီနိုင်ငံရှိ ကမ္ဘာ့အမွေအနှစ်နေရာများ။
thumb|ထရာဗဲမြစ် လွီးဘက်မြို့ တရားဝင် အမည်အားဖြင့် ဟန်းဆတစ်မြို့တော် လွီးဘက် သည် ဂျာမနီနိုင်ငံမြောက်ပိုင်း ဆလက်စဝစ်-ဟိုးစတန် တွင် ရှိသော မြို့တော်တစ်ခုဖြစ်ပြီး ဂျာမနီနိုင်ငံ ၏ အဓိက ဆိပ်ကမ်းမြို့ တစ်ခု ဖြစ်သည်။
ထရာဗဲမြစ်ပေါ်တွင် တည်ရှိပြီး ဟန်းဆတစ်၏ ဦးဆောင်မြို့တော် တစ်ခု ဖြစ်ခဲ့ကာ များပြားလှစွာသော ဘရစ်ဂေါသစ် ဗိသုကာလက်ရာများကြောင့် ယူနက်စကို မှ ကမ္ဘာ့အမွေအနှစ်နေရာ တစ်ခု အဖြစ် စာရင်းသွင်းခဲ့သည်။
၂၀၁၅ ခုနှစ်တွင် လူဦးရေ ၂၁၈,၅၂၃ ဦး ရှိသည်။
လွီးဘက်မြို့၏ မြို့ဟောင်းပိုင်းသည် ထရာဗဲမြစ်မှ ဝန်းရံထားသော ကျွန်းတစ်ခု ပေါ်တွင် ရှိသည်။
အယ်ဘီ-လွီးဘက်တူးမြောင်းသည် ထရာဗဲမြစ်အား အယ်ဘီမြစ်နှင့် ဆက်စပ်ထားသည်။
မြို့အနီးရှိ အခြားအရေးပါသော မြစ်တစ်စင်းမှာ ဝါးကန်နစ်ဇ် မြစ်ဖြစ်သည်။
အော်တိုဘန်း ဟိုင်းဝေး အမှတ် ၁ သည် လွီးဘက်မြို့အား ဟမ်းဗတ်မြို့ နှင့် ဒိန်းမတ်နိုင်ငံ တို့နှင့် ဆက်သွယ်ပေးထားသည်။
ထရာဗဲမွန်ဒဲ သည် ဘောလတစ်ပင်လယ် ကမ်းရိုးတန်းပေါ်တွင် ရှိသော ပင်လယ်ကမ်းခြေ အပန်းဖြေစခန်း နှင့် လွန်းပျံရေယာဉ် ဆိပ်ကမ်းတစ်ခု ဖြစ်သည်။
လွီးဘက် ဟော့ပ်ဘန်ဟော့ဖ် ဘူတာရုံတွင် ရထားလမ်းများစွာရှိပြီး အဓိကအားဖြင့် ဟမ်းဗတ်မြို့နှင့် ဆက်သွယ်ထားသော ရထားလမ်း ရှိသည်။
စောင်းကောက်ကျွန်းသည် တနင်္သာရီတိုင်းဒေသကြီး၊ ကော့သောင်းမြို့နယ်မှ ရေမိုင် ၃၀ အကွာတွင် တည်ရှိသည့် ကျွန်းတစ်ခု ဖြစ်သည်။
https://news-eleven.com/article/125905 ကိုးကား Category:မြန်မာနိုင်ငံရှိ ကျွန်းများ Category:တနင်္သာရီတိုင်းဒေသကြီး။
ဂျပန်နာမ်စားသည် ဂျပန်ဘာသာစကားရှိ စကားလုံးများဖြစ်ပြီး လူများ၊ အရာဝတ္ထုများကို ရည်ညွှန်းပြောဆိုရာတွင် အသုံးပြုသည်။
လူပုဂ္ဂိုလ်များအတွက် ဂျပန်နာမ်စားများ ဤစာရင်းသည် ပြီးပြည့်စုံမှု မရှိသေးပေ။
ဂျပန်ဘာသာစကားတွင် လူပုဂ္ဂိုလ်များကို ရည်ညွှန်းသည့် နာမ်စားများ များစွာရှိသည်။
အောက်ပါစာရင်းသည် အသုံးအများဆုံးနာမ်စားများဖြစ်သည်။
"Never Say Never" သည် ကနေဒါနိုင်ငံသား အဆိုတော်ဖြစ်သူ ဂျက်စတင်ဘီဘာသီဆိုခဲ့သည့် သီချင်းတစ်ပုဒ်ဖြစ်သည်။
"The Karate Kid" ဇာတ်ကား၏ ဇာတ်ဝင်တေးသီချင်းအဖြစ် အသုံးပြုခဲ့ပြီး Jaden Smith မှ ရပ်(Rap)စာသားများကို သီဆိုထားသည်။
ယမားမြင်းဖြူရှင်သည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
ဤယမားမြင်းဖြူရှင်ကို "အညာနတ်" ဟုလည်း ခေါ်ဆိုကြသေးသည်။
သမိုင်း ပုဂံနယ်တွင် ချောင်းကိုးဆယ့်ကိုးခုမှ စုပေါင်းကာစီးဆင်းသည့် ရေစီးသန်သည့် ဆင်တဲဝ (ခေါ်) ယမားချောင်း တည်ရှိ၏။
ထိုယမားချောင်းသည် မိုးညို့လာပါကပုပ္ပါးတောင်ခြေ၌ မြင်းနှင့်ပင် မည်သူမျှ မဖြတ်ကူးဝံ့လောက်အောင် ရေစီးသန်လှသည်။
ဖြတ်ကူးသူများသည် ရေစီးတွင် လွင့်မျောကာ ပျက်စီးကြရသည်။
ပုဂံနယ် ၉၉ ရွာတွင် မြင်းနှင်ပတ်သက်၍ အသိဆုံးအတတ်ဆုံးဖြစ်ပြီး မြင်းစီးရာတွင်လည်း ပြိုင်ဘက်မပေါ်အောင် ကျွမ်းကျင်သည့် "မြင်းသည်ကျော် မြင်းသည်လှ" ဟု ဘွဲ့ရသည့် မြင်းကုန်သည်မှူး "ဖိုးကျော်လှ" ဆိုသူ ရှိ၏။
ထိုသူသည် တစ်နေသော်အခါ လူအချို့နှင့် အလောင်းအစားပြုလုပ်ကာ မိုးညို့နေစဉ် ယမားချောင်းကို မြင်းဖြူစီး၍ ဖြတ်သန်းလေသည်။
ထိုသို့ဖြတ်သန်းသည့်အခါ "၉၉ ချောင်းပေါင်း၍ စီးကျ ဆင်တဲဝ၊ ၉၉ ရွာရှာမရ မြင်းသည်ကျော် မြင်းသည်လှဟေ" ဟု ကြိမ်းပ၍ မြင်းကို ကြိမ်သွင်း၍ ဖြတ်ကူး၏။
ထိုအခါ မြင်းသည် ခွာလေးဖက်တွင် သုံးဖက်လွတ်ပြီး တစ်ဖက်သည် စီးကျလာသော ရေမလွတ်သဖြင့် မြင်းရေလူပါ ရေစီးတွင် လိမ့်ကျပျက်စီးရလေသည်။
ယမားမြင်းဖြူရှင်သည် မည်သည့်မင်းလက်ထက်တွင်ပေါ်ပေါက်ခဲ့သည်နှင့် သက္ကရာဇ်ကို စုံစမ်း၍ မရပေ။
ဆက်စပ် ဖတ်ရှု့ရန် လိပ်ပုပ် ကိုးကား Category:နတ်။
ကိုယ်ကျင့်တည်ကြည်ခြင်းနှင့် အဆင့်မြင့်ခရီးစဉ်သည် စာရေးဆရာနန္ဒာသိန်းဇံရေးသားခဲ့သည့် ကိုယ်ကျင့်တရားဆိုင်ရာ စာအုပ်တစ်ခု ဖြစ်သည်။
ဤစာအုပ်တွင် အပိုင်း(၇) ပိုင်းဖြင့် ရေးသားထားပြီး စာမျက်နှာစုစုပေါင်း ၂၉၂ မျက်နှာ ပါဝင်သည်။
thumb|ဂုန်နီအိတ် ဂုန်နီအိတ်သည် ဂုန်လျှော်မှ ပြုလုပ်ထားသည့် ဈေးသက်သာသည့် အိတ်တစ်မျိုး ဖြစ်သည်။
ခေတ်မီဂုန်နီအိတ်များကို လူဖြင့် ပြုလုပ်သည်လည်း ရှိသည်။
ပြန်လည်အသုံးပြနိုင်သည့် ဂုန်နီအိတ်များသည် ပုံမှန်အားဖြင့် ကီလိုဂရမ် ၅၀ ဝင်ဆံ့ပြီး အာလူးများ၊ စပါးများ၊ အခြားသော စိုက်ပျိုးရေးထွက်ပစ္စည်းများကို ထည့်ရန်အတွက် အသုံးပြုကြသည်။
၎င်းအိတ်များကို အိန္ဒိယ၊ ပါကစ္စတန်၊ ဘင်္ဂလားဒေ့ရှ်နိုင်ငံများတွင် ကျယ်ပြန့်စွာ အသုံးပြုကြသည်။
ဩစတြေးလျတွင် ဂုန်နီအိတ်များကို အိန္ဒိယဂုန်လျှော်မှ ပြုလုပ်ကြသည်။
ဂုန်နီအိတ်များကို သဲအိတ်များအဖြစ် အသုံးပြုသည်လည်း ရှိသည်။
ဂုန်နီအိတ်များကို ကလေးငယ်များကစားကြသည့် အိတ်စွပ်ပြိုင်ပွဲတွင် အသုံးပြကြသည်။
အရွယ်အစား ဂုန်နီအိတ်တစ်လုံးသည် ခန့်မှန်းခြေအားဖြင့် အာလူး ၅၀ ကီလိုဂရမ် (၁၁၀ ပေါင်) ကို ထည့်ထားနိုင်သည်။
South, David B. "Protect Your Potatoes". Accessed 2015-06-10. alt= Behind him, thousands of bags are stacked in rows.|thumb|အီသီယိုးပီးယားနိုင်ငံတွင် တွေ့ရသည့် ကော်ဖီအိတ်များ ကိုးကား Category:အိတ်များ။
thumb|အိတ်စွပ်ပြိုင်ပွဲတစ်ခု အိတ်စွပ်ပြိုင်ပွဲသည် ဂုန်နီအိတ် (သို့မဟုတ်) အခြားသည့် အိတ်တစ်မျိုးမျိုးထဲသို့ ခြေထောက်များကို ထည့်ကာ ပန်းတိုင်သို့ ရောက်အောင် ပြေးသွားရသည့် ပြိုင်ပွဲဖြစ်သည်။
သတ်မှတ်ထားသည့် ပန်းတိုင်သို့ရောက်သည့်သူသည် ပြိုင်ပွဲတွင် အနိုင်ရသူ ဖြစ်သည်။
ကူဇကိုမြို့ သည် ပီရူးနိုင်ငံ အရှေ့တောင်ပိုင်း အင်န်ဒီးစ် တောင်တန်းများ၏ အူရူးဘမ်ဘာတောင်ကြား အနီးတွင် တည်ရှိသော မြို့တစ်မြို့ ဖြစ်သည်။
ကူဇကိုဒေသ နှင့် ကူဇကို ခရိုင်၏ မြို့တော် လည်း ဖြစ်သည်။
၂၀၁၇ ခုနှစ်တွင် လူဦးရေ ၄၂၈,၄၅၀ ဦး ရှိသည်။
ကူဇကိုနော့တ် ၏ အရှေ့စွန်းတွင် တည်ရှိပြီး ၎င်း၏ အမြင့်မှာ မျှ ရှိသည်။
ထိုဒေသသည် အင်ကာဧကရာဇ်နိုင်ငံတော်၏ မြို့တော် အဖြစ် ၁၃ ရာစု မှ ၁၆ ရာစု စပိန်တို့ သိမ်းပိုက်အောင်မြင်သည့် အချိန် အထိရှိခဲ့သည်။
၁၉၈၃ တွင် ကူဇကိုအား ယူနက်စကိုမှ ကမ္ဘာ့အမွေအနှစ်နေရာ စာရင်းတွင် "ကူဇကို မြို့တော်" အမည်ဖြင့် ထည့်သွင်းခဲ့သည်။
အဓိက ကမ္ဘာလှည့်ခရီးသွားများကို ဆွဲဆောင်ရာ နေရာတစ်ခု ဖြစ်လာခဲ့ပြီး တစ်နှစ်လျှင် ဧည်သည့် ၂ သန်းမျှ လာရောက်လည်ပတ်ကြသည်။
ပီရူး၏ ဖွဲ့စည်းပုံ အခြေခံဥပဒေမှ ပီရူး၏ သမိုင်းဝင်မြို့တော် အဖြစ် သတ်မှတ်ပြဋ္ဌာန်းထားသည်။
ကန္နီမြင်းဖြူရှင်သည် မြန်မာ့မိရိုးဖလာကိုးကွယ်ကြသည့် နတ်တစ်ပါး ဖြစ်သည်။
သမိုင်း အဇာတသတ်မင်းလက်ထက်တွင် ၎င်း၏ အဆက်အနွယ်တော်စပ်သူမင်းတစ်ပါးသည် ရာဇဝတ်ဒဏ်ပေးခံရ၍ နှင်ထုတ်ခံခဲ့ရသည်။
ထိုအနှင်ထုတ်ခံရသူသည် ကလေးအရပ်သို့ရောက်ခဲ့သည်။
ကလေးမြို့သည် တောင်များဝိုင်းရံနေသဖြင့် ရာဇဂြိုဟ်ပြည်နှင့် ဆင်တူနေသဖြင့် ထိုအရပ်တွင် မြို့တည်ကာ နေထိုင်ခဲ့သည်။
ထိုမြို့ကိုလည်း "ကလေးတောင်ညို ရာဇဂြိုဟ်" ဟု အမည်ပေးခဲ့သည်။
ထိုမင်းသည် ၎င်း၏ မြေးတော်စပ်သူ ဖိုးမင်းဖြူကို တောင်ဘက်ရှိ ကန္နီအရပ်သို့ လွှတ်၍ မြို့တည်ခိုင်းသည်။
ဖိုးဖြူမင်းသည် ချင်းတွင်းမြစ်ကမ်းပါးရှိ တောင်ထိပ်ပေါ်တွင် မြို့တည်ကာ နေထိုင်ခဲ့သည်။
ထိုသို့ မြို့တည်ကာ နေထိုင်နေသည်ကို ပုဂံမင်း ကြားသိသောအခါ လာရောက်တိုက်ခိုက်၏။
ပုဂံမင်းသည် စစ်ရှုံး၍ လှည့်ပြန်သွားစဉ် ဖိုးမင်းဖြူ၏ မြို့သူ မိန်းမတစ်ဦးသည် လှောင်ပြောင်ကာ ဖင်ကုန်းပြခဲ့သည်။
ထိုသို့ ပြုမူသည် ပုဂံမင်း၏ စစ်သည်တို့သည် မြင်ပြီး နိမိတ်ကောင်းသည်ဟု ဆိုကာ ပြန်လည်ကာ တိုက်ခိုက်ခဲ့သည်။
ထိုအခါတွင်မူ ဖိုးမင်းဖြူဘက်မှ အရေးနိမ့်ခဲ့သည်။
အရေးနိမ့်သည့်အခါတွင် ဖိုးမင်းဖြူသည် ရန်သူ့လက်သို့ မပါလိုသဖြင့် ၎င်း၏ အခြွေအရံများနှင့် အတူတကွ မြင်းတို့၏ ခေါင်း၊ မျက်စိတို့တွင် အဝတ်များစီးကာ တောင်ကမ်းပါးထိပ်မှ ချင်းတွင်းမြစ်အတွင်းသို့ အတင်းဒုန်းစိုင်းကာ ဆင်း၍ ကွယ်လွန်ကာ အနိစ္စရောက်ခဲ့သည်။
အလောင်းစည်သူမင်းကြီးသည် တိုင်းခန်းလှည့်လည်လာရာတွင် ထိုအရပ်သို့ရောက်လေသည်။
ထိုအခါ ဖိုးမင်းဖြူနှင့် အခြွေအရံများသည် အစိမ်း၊ နတ်ဘဝနှင့် မြင်းကိုယ်စီစီးကာ ကိုယ်ထင်ရှား ပြလေသည်။
ထိုအခါ အလောင်းစည်သူမင်းကြီးသည် နတ်ကွန်း၊ နတ်နန်းများ တည်ဆောက်ပေးကာ အပိုင်စားနယ်ပယ်ကိုလည်း သတ်မှတ်ပေးခဲ့သည်။
ခုနှစ်သက္ကရာဇ်နှင့် ပုဂံမင်း၏ အမည်ကိုမူ ရှာဖွေ၍ မရပေ။
မြန်မာ့စွယ်စုံကျမ်းလာ သမိုင်း အနော်ရထာမင်းလက်တွင် "ကန္နီနော်ရထာ" ဟူသည့် ဘွဲ့ဖြင့် ကန္နီမြို့ကို မြို့စားအရာရခဲ့သည်။
တစ်ခုသောအခါတွင် ကန္နီနော်ရထာသည် ပုန်ကုန်လေသည်။
ထိုအခါမင်းကြီး၏ တပ်သားများသည် လိုက်လံတိုက်ခိုက်ရာ ကန္နီနော်ရထာသည် မြင်းဖြူကို စီးကာ ကုန်းမြင့်ပေါ်မှ မြစ်တွင်းသို့ခုန်ချကာ မိမိကိုယ်ကို အဆုံးစီရင်ခဲ့သည်။
မြန်မာနိုင်ငံတွင် ထင်ရှားလျက်ရှိသည့် ၃၇ မင်းအပါအဝင်နတ်များတွင် ပါဝင်သည့် မြင်းဖြူရှင်နတ်မှာ "ကန္နီနော်ရထာ" ဖြစ်သည်ဟု ဆိုကြသည်။
ကန္နီနယ်တွင် ဖိုးမင်းဖြူနတ်(သို့) မြင်းဖြူရှင်နတ်၊ ရွှေမြင်းဖြူနတ်၊ မြင်းဖြူရှင်နတ်ကို အလွန်ရိုသေကြသည်။
အမည်များ ကန္နီနယ်မှ ဒေသခံများသည် ဖိုးမင်းဖြူနတ်၊ မင်းဖြူရှင်နတ်၊ ရွှေမြင်းဖြူနတ်ဟု ခေါ်ဆိုကြသည်။
အောင်လ သည် Reason Band ၏အဆိုရှင်တစ်ဦးဖြစ်ပြီး မာတိကာ အမည်ရှိတေးစီးရီးထွက်ရှိထားသည်။
အောင်လသည် NC 13 အဖွဲ့နှင့် စတင် လက်တွဲခဲ့ပြီးနောက် ၂၀၀၇ ခုနှစ်တွင် Reason အဖွဲ့ကို အခြား အတီးသမား ငါးဦးနှင့် ပူးပေါင်း ဖွဲ့စည်းခဲ့သည်။
ထွက်ရှိပြီး အယ်လဘမ်များ မာတိကာ (၂၀၁၀) ပင်လယ်ထဲက မြစ်များ (၂၀၁၄) ကိုးကား Category:မြန်မာ အမျိုးသား အဆိုတော်များ Category:သက်ရှိထင်ရှားပုဂ္ဂိုလ်များ။
''ဟိုတယ်ဒယ်လူနာ ()သည် ယောဂျင်းဂူနှင့် လီဂျီအွန်း (အိုင်ယူ)တို့ ပါဝင်သရုပ်​ဆောင်ထား​သော ကိုရီးယားရုပ်သံဇာတ်လမ်းတွဲဖြစ်သည်။
​တောင်ကိုရီးယားနိုင်ငံတွင် ၂၀၁၉ခုနှစ် ဇူလိုင် ၁၃ရက်​နေ့မှ စက်တင်ဘာလ၁ရက်​နေ့အထိ ထုတ်လွှင့်ပြသခဲ့သည်။
ဤဇာတ်လမ်းတွဲသည် cable ရုပ်မြင်သံကြားသမိုင်း အတွက် အဋ္ဌမမြောက် ကြည့်ရူနှုန်းအမြင့်ဆုံး ကိုရီးယားဒရာမာဖြစ်သည်။
အနှစ်ချုပ် ဆိုလ်းမြို့ရှိ ဟိုတယ်ဒယ်လူနာမှာ ​သေဆုံးပြီး​သောဝိညာဉ်များသာ တည်းခိုရာ ​နေရာဖြစ်သည်။
သိုတယ်ပိုင်ရှင် ဂျန်မန်အိုနှင့် မန်​နေဂျာအသစ် ဂူချန်း​ဆောင်းတို့​တွေ့ဆုံပုံနှင့် အတိတ်မှ အဖြစ်အပျက်များကို ရိုက်ကူးထားခြင်းဖြစ်သည်။
ရိုက်ကူးခြင်း အဓိက thumb|ယိုဂျင်ဂူးနှင့် အိုင်ယူတို့အား အင်တာဗျူးတွင်​တွေ့ရစဉ် ယောဂျင်းဂူ - ဂူချန်း​ဆောင်း ဟားဗက်တက္ကသိုလ်မှ ဘွဲ့ရခဲ့​​ကာ ဟိုတယ်​လောကတွင် နာမည်​ကျော်ထင်ရှားသူဖြစ်သည်။
သူ၏ဖခင်နှင့် ဂျန်မန်အိုတို့၏ သ​ဘောတူညီချက်​ကြောင့် ဟိုတယ်ဒယ်လူနာတွင် အ​ထွေ​ထွေမန်​နေဂျာ ဖြစ်လာခဲ့သည်။
လီဂျီအွန်း ဟိုတယ်ဒယ်လူနာ၏ သူ​ဌေးအဖြစ် နှစ်​ပေါင်း၁၀၀၀​ကျော် ​နေထိုင်ခဲ့သည်။
အဆင့်သတ်မှတ်ချက် သည် အနိမ့်ဆုံးဖြစ်ပြီး သည် အမြင့်ဆုံးဖြစ်သည်။
N/A ဆိုသည်မှာ အဆင့်သတ်မှတ်ချက်ရာခိုင်နှုန်း မသိရှိခြင်းဖြစ်သည်။
အပိုင်းမူလ ရုပ်သံလွှင့်ရက်ရာခိုင်နှုန်းAGB Nielsen TNmS​တောင်ကိုရီးယား ဆိုလ်း ​တောင်ကိုရီးယား ၁ ဇူလိုင် ၁၃ ၂၀၁၉ 7.327% 6.995% ၂ ဇူလိုင် ၁၄ ၂၀၁၉ 7.633% 8.857% 8.144% ၃ ဇူလိုင် ၂၀ ၂၀၁၉ 8.281% 9.478% rowspan=2 ၄ ဇူလိုင် ၂၁ ၂၀၁၉ 7.736% 9.024% ၅ ဇူလိုင် ၂၇ ၂၀၁၉ 7.883% 8.313% ၆ ဇူလိုင် ၂၈ ၂၀၁၉ 8.701% 9.949% rowspan=2 ၇ ဩဂုတ် ၃ ၂၀၁၉ 8.052% 8.772% ၈ ဩဂုတ် ၄ ၂၀၁၉ 9.131% 10.469% 10.031% ၉ ဩဂုတ် ၁၀ ၂၀၁၉ 8.349% 10.266% 9.962% ၁၀ ဩဂုတ် ၁၁ ၂၀၁၉ 10.009% 11.779% 10.066% ၁၁ ဩဂုတ် ၁၇ ၂၀၁၉ 8.590% 9.746% rowspan=2 ၁၂ ဩဂုတ် ၁၈ ၂၀၁၉ 10.407% 12.178% ၁၃ ဩဂုတ် ၂၄ ၂၀၁၃ 8.750% 9.892% 10.023% ၁၄ ဩဂုတ် ၂၅ ၂၀၁၉ 9.995% 11.986% ၁၅ ဩဂုတ် ၃၁ ၂၀၁၉ 9.892% 12.255% ၁၆ စက်တင်ဘာ ၁ ၂၀၁၉ Average ကိုးကား Category:ကိုရီးယားဘာသာစကား ရုပ်မြင်သံကြား အစီအစဉ်များ Category:တောင်ကိုရီးယား ရုပ်သံဇာတ်လမ်းတွဲများ။
သိပ္ပံစိုးမြင့်နိုင်သည် မြန်မာအမျိုးသား ကလေးစာပေများ ရေးသားသည့် စာရေးဆရာတစ်ဦး ဖြစ်သည်။
သူသည် အမျိုးသားစာပေဆုတစ်ကြိမ်၊ စာပေဗိမာန်စာမူဆုကို နှစ်ကြိမ် ရရှိခဲ့သည်။
မဂ္ဂဇင်းအမျိုးမျိုးတွင် သူ၏ စာပေများကို တွေ့မြင်နိုင်သည်။
၁၉၉၃ ခုနှစ်၊ ဒီဇင်ဘာလ ၂ ရက်နေ့တွင် ကလေးစာပေကဏ္ဍတွင် အမျိုးသားစာပေဆု ရရှိခဲ့သည်။
စာပေဆု ရရှိခဲ့သည့် စာအုပ်၏ အမည်မှာ "ညီထွေးလေးအတွက် ကလေးကဗျာများ" ဖြစ်သည်။
၂၀၀၄ ခုနှစ်၊ နိုဝင်ဘာလတွင် သူသည် စာပေဗိမာန်စာမူဆု၏ ကလေးစာပေကဏ္ဍအတွက် ပထမဆုရရှိခဲ့သူအဖြစ် ဖော်ပြခြင်း ခံခဲ့ရသည်။
၂၀၀၉ ခုနှစ်၊ ဒီဇင်ဘာလ ၃၁ ရက်နေ့တွင် သိပ္ပံစိုးမြင့်နိုင်သည် စာပေဗိမာန်စာမူဆု၏ ကလေးစာပေကဏ္ဍတွင် ဒုတိယဆု ရရှိခဲ့သည်။
(၁) ဉာတိဗျသန = ဆွေမျိုးပျက်စီးခြင်း (၂) ဘောဂဗျသန = စည်းစိမ်ဥစ္စာ ပျက်စီးခြင်း (၃) ရောဂဗျသန = အနာရောဂါဖြစ်ခြင်း (၄) ဒိဋ္ဌိဗျသန = မှားယွင်းသော မိစ္ဆာအယူကိုယူခြင်း (၅) သီလဗျသန = သီလပျက်ခြင်း စသောပျက်စီးခြင်းတို့နှင့် ကြုံတွေ့ရခြင်း ဟူသော အခါခပ်သိမ်းကင်းလွတ်ငြိမ်းသည်ဖြစ်၍ -ဤမကောင်းသော တရားတို့မှ အခါခပ်သိမ်းကင်းလွတ်ငြိမ်းသည်ဖြစ်၍ ၊ မဂ်တရား - သောတာပတ္တိမဂ် ၊ သကဒါဂါမိမဂ် ၊ အနာဂါမိမဂ် ၊ အရဟတ္တမဂ် ၊ ဖိုလ်တရား - သောတာပတ္တိဖိုလ် ၊ သကဒါဂါမိဖိုလ် ၊ အနာဂါမိဖိုလ် ၊ အရဟတ္တဖိုလ် ၊ နိဗ္ဗာန် ချမ်းသာ - ခန္ဓာအသစ် တစ်ဖန်မဖြစ်ရာ ၊သေခြင်းသဘောလည်း မရှိရာ ၊ ဒုက္ခအပေါင်းမှလည်း ကင်းဝေးရာ အမြတ်ဆုံးချမ်းသာဖြစ်သည့် နိဗ္ဗာန် စသော ၊ တရားတော်မြတ်တို့ကို သံသရာ၌ ကြာရှည်စွာ မကျင်လည်ရတော့ပဲ အမြန်ဆုံး ရရပါလို၏ အရှင်ဘုရား။
နောက်ခံသမိုင်း RBE အကြီးတန်းပြင်စက်ရုံ (ရန်ကုန်) သည် ရန်ကုန်ဘူတာကြီးနှင့် ဗိုလ်ချုပ်အောင်ဆန်းလမ်းပေါ်ရှိ ရက်ကြိုရထားလက်မှတ်ရုံတို့အကြားတွင်တည်ရှိသည်။
မူလက ရေနွေးငွေ့ခေတ်မှ ဒီဇယ်ခေတ်ကို ထူထောင်ရန်အတွက် ပထမအဆင့်‌ ဆောက်လုပ်ခဲ့သော ဒီဇယ်စက်ခေါင်းရုံ ဖြစ်သည်။